འཆམ་ཡིག་ལས།གོ་གླུ་གོ་བཤད་དཔའ་བོའི་གད་རྒྱངས་ལ།ཐོག་མར་ར་མདའ་སྦྲན་པའི་གླུ་ནི།གོ་པ་རྣམས་ཡར་མར་གཉིས་ནས་འོང་བའི་གོང་མ་རྣམས་ཀྱིས།འོ་འོ་འོ།ལྷ་བསྭོ་བསྭོ་དཀོན་མཆོག་གསུམ་པོ་བསྭོ།དུས་དེ་རིང་བདག་གི་གྲོགས་ལ་བྱོན།ལན་དུ་འོག་མས་ངག་ལྟ་གོང་བཞིན་བྱས་ལ།འོ་འོ་འོ།ལྷ་བསྭོ་བསྭོ་ཡི་དམ་ལྷ་ཚོགས་བསྭོ།ལས་ངན་པའི་སེམས་ཅན་བསྒྲལ་དུ་གསོལ།གོང་མས།འོ་འོ་འོ།ལྷ་བསྭོ་བསྭོ་ཆོས་སྐྱོང་སྲུང་མ་བསྭོ།དུས་དེ་རིང་བསྟན་དགྲ་ཟས་སྐལ་བཞེས།འོག་མས།འོ་འོ་འོ།ལྷ་བསྭོ་བསྭོ་ཡུལ་ལྷ་གཞི་བདག་བསྭོ།དུས་དེ་རིང་བདག་ལ་སྡོང་གྲོགས་མཛོད།ལིང་གའི་ཡར་མར་འཛིང་ཚུལ་བྱས་ནས།ཡར་མར་གོ་དཔོན་གཉིས་གྲལ་མགོ་ཕྱོགས་གཅིག་ཐད་དུ་ཡོད་པའི་གོ་འགྲོས་བྱེད་བཞིན།ལས་བཞིའི་གྲལ་བསྡེབ་ནི།དྲི་བ།ཡ་ཁོ་རེ།དཀར་པོ་གསུམ་གྱི་གྲལ་འགྲིག་འདི་གང་ཡིན་པར་ཤོད་ཁོ་རེ།གོང་མས་ལན་དུ།ཡ་ཁོ་རེ།དཀར་པོ་གསུམ་གྱི་གྲལ་འགྲིག་འདི།མགོ་རྨོག་དཀར་དར་འཕྲུ་དཀར་དང་གཅིགདཔའ་རྒྱ་ཚའི་ཞལ་ངོ་དཀར་དང་གཉིས།ཕྱག་མཐེ་བོང་བ་སོ་དཀར་དང་གསུམ།དཀར་པོ་གསུམ་གྱི་གྲལ་འགྲིག་འདི།གྲལ་བསྡེབ་ལེ་མ་ཡིན་འགྲིག་ལེ་ཡིན་ཁོ་རེ།འོག་མས་ཡར་དྲི་བ་སོགས་འདྲེས།ཡ་ཁོ་རེ།སེར་པོ་གསུམ་གྱི་གྲལ་འགྲིག་འདི་གང་ཡིན་པ་ཤོད་ཁོ་རེ།ལན་དུ།ཡ་ཁོ་རེ།སེར་པོ་གསུམ་གྱི་གྲལ་འགྲིག་འདི།མགོ་རྨོག་དཀར་འདབ་ར་གསེར་ལས་བྱས།རྒྱབ་ཁྲབ་དཀར་གཤོག་བཞི་གསེར་ལས་བྱས།རྟ་འདོ་བའི་ཡོབ་ཆེན་གསེར་ལས་བྱས།སེར་པོ་གསུམ་གྱི་གྲལ་འགྲིག་འདི།གྲལ་བསྡེབ་ལེ་མ་ཡིན་འགྲིག་ལེ་ཡིན་ཁོ་རེ།དྲི་བར།ཡ་ཁོ་རེ།དམར་པོ་གསུམ་གྱི་གྲལ་འགྲིག་འདི་གང་ཡིན་པར་ཤོད་ཁོ་རེ།ལན་དུ།ཡ་ཁོ་རེ།དམར་པོ་གསུམ་གྱི་གྲལ་འགྲིག་འདི།དཔའ་རྒྱ་ཚའི་སྤྱན་རྩ་དམར་དང་གཅིགམདའ་ཉག་ཕྲན་གཏོང་ཁ་དམར་དང་གཉིས།གཞུ་འཁྱོག་དཀར་མཆོང་བཟུང་དམར་དང་གསུམ།དམར་པོ་གསུམ་གྱི་འགྲལ་འགྲིག་འདི།གྲལ་བསྡེབ་ལེ་མ་ཡིན་འགྲིག་ལེན་ཡིན་ཁོ་རེ།དྲི་བར།ཡ་ཁོ་རེ།ནག་པོ་གསུམ་གྱི་གྲལ་འགྲིག་འདི་གང་ཡིན་པར་ཤོད་ཁོ་རེ།ལན་དུ།ཡ་ཁོ་རེ།ནག་པོ་གསུམ་གྱི་གྲལ་འགྲིག་འདི།མདའ་ཉག་ཕྲན་གཤོག་སྒྲོ་ནག་དང་གཅིགམཚོན་ཡ་ཟིའི་སོ་ཁ་ནག་དང་གཉིས།སྡོང་དགྲ་བོའི་སྙིང་རྩ་ནག་དང་གསུམ།ནག་པོ་གསུམ་གྱི་གྲལ་འགྲིག་འདི།གྲལ་བསྡེབ་ལེ་མ་ཡིན་འགྲིག་ལེ་ཡིན་ཁོ་རེ།མཆོག་གི་གྲལ་བསྡེབ་བཤད་པ་ནི།དྲི་བ།ཡ་ཁོ་རེ།སྨུག་པོ་གསུམ་གྱི་གྲལ་འགྲིག་འདི་གང་ཡིན་པར་ཤོད་ཁོ་རེ།ལན་དུ།ཡ་ཁོ་རེ།སྨུག་པོ་གསུམ་གྱི་གྲལ་འགྲིག་འདི།མགོ་དབུ་སྐྲའི་ལྕང་ལོ་སྨུག་དང་གཅིགརྒྱབ་ཚ་ཆུང་གཡོག་པགས་སྨུག་དང་གཉིས།སྐེད་མདོ་དྲུག་ཆབ་གདན་སྨུག་དང་གསུམ།སྨུག་པོ་གསུམ་གྱི་གྲལ་འགྲིག་འདི།གྲལ་བསྡེབ་ལེ་མ་ཡིན་འགྲིག་ལེ་ཡིན་ཁོ་རེ།ཟེར་ནས་འཛིང་ཚུལ་བྱས་ན་ལྟ་བུའོ།།